《季弟黄岩任满大人率家众先归作诗见示恭次元》
宋代·孙应求

长拘棲寓季微官，携杖扶车愧二难。
翘首云山鱼雁远，关心岁二骨毛寒。
方来负米还为养，未遂承颜数问安。
何日庭前环戏彩，共馨夕膳洁晨餐。

作者简介：孙应求，字伯起，馀姚（今属浙江）人。介子、应时长兄。乡贡进士。事见《宋元学案补遗》卷三五。今录诗十一首。